OpenLLM-France/wikimedia huggingface dataset:
# Norton Museum of Art

El Norton Museum of Art és un museu d'art situat a West Palm Beach, Florida. La seva col·lecció inclou més de 5.000 obres, especialitzades en història de l'art europeu, art dels EUA i art xinès.

## Història

El museu va ser fundat el 1941 per Ralph Hubbard Norton (1875–1953) i la seva primera dona, Elizabeth Calhoun Norton (1881–1947).

## Obres

En les col·leccions són presents obres de Mariotto Albertinelli, Lucas Cranach I, Pieter Paul Rubens, Ferdinand Bol, Luca Giordano, Sir Joshua Reynolds, Jean-Baptiste Greuze, Gustave Courbet, Claude Monet, Edgar Degas, Paul Gauguin i Drew Tal. Important és també la secció de l'art modern amb artistes com Henri Matisse, Pablo Picasso, Georges Braque, Joan Miró i Paul Klee, Gino Severini, Robert Delaunay, Giorgio de Chirico, Constantin Brâncuși, Max Beckmann, Chaïm Soutine, i Marc Chagall.
En el museu és present també una notable secció d'art contemporani amb obres de Joseph Beuys, Donen Flavin, Nancy Graves, Duane Hanson, Mary Heilman, Alfredo Jaar, Richard Long, Juan Muñoz, Ursula von Rydingsvard, Yinka Shonibare, Jeff Wall, i Andy Warhol.

## Referències

* ↑ Gurewitsch, Matthew «A New Wing For the Norton Museum» (en anglès). Wall Street Journal, 17-04-2003. ISSN: 0099-9660.
* ↑ Greenberger, Alex; Greenberger, Alex. «Norton Museum of Art Director Hope Alswang to Retire» (en anglès americà), 09-08-2018. [Consulta: 13 abril 2021].
* ↑ Battaglia, Andy; Battaglia, Andy. «Norton Museum in West Palm Beach Receives Momentous Gift Before Re-Opening in 2019» (en anglès americà), 12-04-2018. [Consulta: 13 abril 2021].
# Nyctimystes

Nyctimystes és un gènere de granotes de la família dels hílids, les espècies del qual es troben repartides entre Papua Nova Guinea, les Illes Moluques i el nord de l'estat de Queensland (Austràlia).

## Taxonomia

* Nyctimystes avocalis
* Nyctimystes cheesmanae
* Nyctimystes dayi
* Nyctimystes daymani
* Nyctimystes disruptus
* Nyctimystes fluviatilis
* Nyctimystes foricula
* Nyctimystes granti
* Nyctimystes gularis
* Nyctimystes humeralis
* Nyctimystes kubori
* Nyctimystes montanus
* Nyctimystes narinosus
* Nyctimystes obsoletus
* Nyctimystes oktediensis
* Nyctimystes papua
* Nyctimystes perimetri
* Nyctimystes persimilis
* Nyctimystes pulcher
* Nyctimystes rueppelli
* Nyctimystes semipalmatus
* Nyctimystes trachydermis
* Nyctimystes tyleri
* Nyctimystes zweifeli

## Referències

* The IUCN Redlist - Nyctimystes
* Barker, J.; Grigg, G.C. i Tyler, M.J.: A Field Guide to Australian Frogs. Surrey Beatty & Sons. Any 1995.
# Olympiakos Nicòsia

L'Olympiakos Nicòsia (en grec modern Ολυμπιακός Λευκωσίας, Olympiakos Lefkosias) és un club de futbol xipriota de la ciutat de Nicòsia.

## Història

El club va ser fundat el 1931. Fou membre fundador de la Federació de Xipre. En el seu palmarès destaquen tres lligues, una copa i una supercopa. Va viure la seva època daurada entre els anys 1962 i 1972. Juga a l'Estadi Neo GSP. En el passat va tenir seccions de basquetbol, voleibol, ciclisme i futbol sala.

## Palmarès
### Futbol

* Lliga xipriota de futbol (3): 1966-67, 1968-69, 1970-71
* Copa xipriota de futbol (1): 1977
* Supercopa xipriota de futbol (1): 1967

### Voleibol

* Lliga xipriota (2): 1974, 1976

## Jugadors

* Esad Razić
* Fernando Augusto de Abreu Ferreira

## Enllaços externs

* Web de seguidors
# Olympic

* No s'ha de confondre amb olímpic.
«Olympic» té aquests significats:
* RMS Olympic, creuer de la Classe Olympic dissenyat per Thomas Andrews
* Muntanyes Olympic, serralada a l'oest de l'estat de Washington als Estats Units
* Olympic Airlines, companyia aèria nacional grega creada el 1957
* Olympic Saddledome, pavelló poliesportiu de la ciutat de Calgary (Alberta, Canadà)
* Olympic Beirut, club libanès de futbol a la ciutat de Trípoli fundat l'any 2000
* Olympic FC de Niamey, club de Níger de futbol de la ciutat de Niamey fundat l'any 1974
# Gestor de paquets

Un gestor de paquets o sistema de gestió de paquets és una col·lecció d'eines de programari per a automatitzar la instal·lació, actualització, configuració i eliminació de programes als ordinadors d'una manera coherent. Poden realitzar moltes altres tasques com: llistar els paquets instal·lats, mostrar informació detallada d'un paquet instal·lat, trobar el paquet al qual pertany un determinat fitxer, mostrar les fonts principals des d'on el gestor descarrega els paquets, afegir o eliminar repositoris addicionals. El terme es fa servir usualment per a referir-se als gestors de paquets en sistemes Unix-like, especialment GNU/Linux, ja que van aparèixer en aquests sistemes operatius al voltant de 1993; són els més utilitzats i han estat el model per a altres.
Els gestors de paquets emmagatzemen paquets informàtics en un determinat format i contenen binaris o programari; arxius de metadades que poden contenir el nom del programari, la descripció del seu propòsit, el número de versió, el proveïdor, checksum (preferiblement una funció hash criptogràfica), signatures, dependències i altra informació rellevant; arxius de configuració; documentació i manuals. En una instal·lació, les metadades s'emmagatzemen en una base de dades de paquets local. Els gestors de paquets acostumen a mantenir les bases de dades de dependències de programari i informació de versions. D'aquesta manera contrasten la integritat del paquet, es resolen automàticament possibles conflictes i s'evita que faltin requisits previs; alhora que es verifica la compatibilitat de l'arquitectura. Treballen estretament amb repositoris de programari, gestors de repositoris binaris i botigues d'aplicacions. Eliminen la necessitat d'instal·lacions i actualitzacions manuals. Desinstal·len i actualitzen amb facilitat. Fan un seguiment de tots els paquets instal·lats en el sistema perquè l'administrador del sistema pugui obtenir fàcilment informació sobre quins paquets hi ha, quan es varen instal·lar, en quina versió s'estan executant, etc.

## Referències

* ↑ «What is a package manager?», 17-10-2017. Arxivat de l'original el 2017-10-17. [Consulta: 29 gener 2022].
* ↑ Admin. «Comparison of major Linux package management systems». Linux Config, 28-11-2020. [Consulta: 30 gener 2022].
* ↑ Muntaha, Sidratul. «How to Setup and Use YUM on Fedora?» (en anglès americà). [Consulta: 30 gener 2022].
* ↑ shashank_k, arvindpdmn. «Package Manager». Devopedia, 17-03-2017. [Consulta: 29 gener 2022].
* ↑ Popa, Bogdan. «Windows 10 Is Getting a Linux-Like Package Manager» (en english). Softpedia, 20-05-2020. [Consulta: 29 gener 2022].
* ↑ «A Beginners Introduction To Linux Package managers: apt, yum, dpkg & rpm». Embedded Inventor, 22-01-2020. [Consulta: 29 gener 2022].
* ↑ «Software management doesn't have to be painful.». Dell KACE, 03-10-2015. Arxivat de l'original el 2015-10-03. [Consulta: 29 gener 2022].
# Nefertkau I

Nefertkau I (Nfr.t k3.w) va ser una princesa egípcia de la IV Dinastia. Era la filla gran del rei Snefru i, per tant, germanastra del rei Khufu.
Nefertkau en jeroglífic :
Se sap també que va ser la mare de Nefermaat II i l'àvia de Sneferukhaf. A les tombes del seu fill (7060) i del seu net (7070) hi apareix citada explícitament com a filla de Snefru. Kurt Heinrich Sethe va argumentar a partir de la inscripció de la tomba de Nefermaat que Nefertkau s’havia casat amb el seu propi pare i que Nefermaat era el fill de Snefru. George Andrew Reisner era contrari, en canvi, a aquesta teoria i va suggerir que Nefertkau podria haver-se casat amb Khufu; si no, accepta la possibilitat que Nefertkau s'hagués unit a un home noble del qual se n'ha perdut el nom.
S'ha proposat que haguessin enterrat a Nefertkau a la mastaba G 7050 del camp oriental de la necròpolis de Guiza. La tomba no té inscripció, de manera que la seva propietat roman en la conjectura. La tomba es va utilitzar per a nous enterraments durant els temps saïtes (XXVI dinastia) o ptolemaics i avui està molt malmesa.

## Referències

* ↑ Dodson i Hilton, 2004, p. 60.
* ↑ Reisner, 1929, p. 97-99.
* ↑ Malek, Moss i Porter, 1974.
* ↑ Reisner, 1929, p. 98.

## Vegeu també

* La dona a l'Antic Egipte.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Malek, Jaromir; Moss, Rosalind L. B.; Porter, Bertha. Topographical Bibliography of Ancient Egyptian Hieroglyphic Texts, Statues, Reliefs and Paintings (en anglès). vol. 3ː Memphis, Part I Abu Rawash to Abusir. Griffith Institute, 1974. ISBN 978-0900416101.
* Reisner, George Andrew «Nefertkauw, the eldest daughter of Sneferuw.». Zeitschrift für Ägyptische Sprache und Altertumskunde, 64, 1929.
* Reisner, George Andrew. A history of the Giza Necropolisː The Tomb of Hetep-Heres the Mother of Cheops: A Study of Egyptian Civilization in the Old Kingdom (en anglès). vol. 2. Harvard University Press, 1955.
* Sethe, Kurt «Das Fehlen des Begriffes der Blutschande bei den Alten Ägyptern». Zeitschrift für Ägyptische Sprache und Altertumskunde, 50, 1912.
* Sethe, Kurt «Zum Inzest des Sneferu». Zeitschrift für Ägyptische Sprache und Altertumskunde, 54, 1918.
# Pic de Sarradé

El Pic de Sarradé és una muntanya que es troba en el terme municipal de la Vall de Boí, a la comarca de l'Alta Ribagorça, i dins del Parc Nacional d'Aigüestortes i Estany de Sant Maurici.
«El nom prové del basc "Sarra-toi" (zarra significa "escòria", i també "arranque en el arrastre de bloques del río", o "arena gruesa del río", i -toi, sufix que indica abundància)».
El pic, de 2.942 metres, s'alça a la carena que separa la Vall de Sarradé (O) i la Vall de Contraix (E); amb el Coll de Sarradé al nord-nord-est i el Pic del Racó al sud.

## Rutes

L'assalt final al pic, s'inicia normalment des del Coll de Sarradé; accessible des de les valls de Sarrade i de Contraix o crestallant des del Pic de Contraix.

## Referències

* ↑ Toponímia de la Vall de Boí Arxivat 2010-03-17 a Wayback Machine.. [Consulta: 19/9/2011]
* ↑ ICC - Institut Cartogràfic de Catalunya. Pic de Sarradé. [Consulta: 12/10/2013]
* ↑ Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Lychen

Lychen [lyːçən] és una ciutat al districte d'Uckermark a nord de l'estat de Brandenburg a Alemanya. El novembre 2012 tenia 3417 habitants (amb un descens de 106 persones en un any) en una superfície d'uns 110 km².

## Geografia

Lychen se situa al mig de set llacs: Wurlsee, Großer Lychensee, Nesselpfuhl, Stadtsee, Oberpfuhl, Zenssee, i Platkowsee. És regat pel Woblitz, un afluent del Havel i pel Küstriner Bach. Tret del centre històric, té tres barris: Rutenberg, Retzow i Beenz.

## Història

El primer esment escrit in Liechen data del 1248, des del 1299 s'utilitza la forma Lychen. Les primeres traces d'un assentament daten de la mitjana Edat de pedra. Als invasions bàrbares a les segles V-VI grups d'eslaus van establir-se a les illes i penínsules als quals van construir burgs de fusta.
El 1248, el marcgravi Joan I de Brandenburg va fundar la ciutat i fortificar-la. Després d'unes batalles, el 1302 passà al principat de Mecklenburg. El 1442, el margravi Joan l'Alquimista va reconquerir el territori després de la Pau de Wittstock. La Guerra dels Trenta Anys i dos incendis majors tres vegades van destruir quasi tota la ciutat. Durant la Guerra dels Set Anys va ser ocupat per Suècia.

### El sanatori de Hohenlychen

La construcció de la línia del ferrocarril Britz-Fürstenberg el 1899 va obrir la regió al turisme. Quatre anys després, es van crear els sanatoris populars de Hohenlychen per la Creu Roja alemanya, a l'inici destinat al tractament de nens amb tuberculosi. La institució va eixamplar-se el 1912 amb el Sanatori Emperadriu Augusta Victòria i el 1913 amb un hospital.
Durant el nazisme, les instal·lacions idíl·lics, lluny de les ciutats i la violència guerrera van esdevenir un centre rehabilitació ortopèdic i pulmonar per a prominents del règim i hospital per a la Waffen-SS sota la direcció de Karl Gebhardt. Un dels caps de serveis va ser el pneumòleg Kurt Heissmeyer, que sota el pretext de desenvolupar tractaments més eficaços, va concebre i executar experiments pseudo-científics amb presoners russos i nens i nenes jueus al Camp de concentració de Neuengamme que van ser assassinats a penes dues setmanes abans de la fi de la Segona Guerra Mundial a l'escola abandonada del Bullenhuser Damm, per tal d'eliminar testimonis torbadors.

## Referències

* ↑ «Lychen». Gran Enciclopèdia Catalana. Barcelona: Grup Enciclopèdia Catalana.
* ↑ Bevölkerungsstand Brandenburg, november 2012, pàgina 8
# Lobulària

Lobulària (Lobularia) és un gènere de plantes amb cinc espècies dins la família brassicàcia, estretament emparentada (i anteriorment sovint inclosa en) el gènere Alyssum. Són plantes natives de la Macaronèsia i la regió mediterrània, i comprenen plantes anuals i perennes que fan de 10 a 40 cm d'alt, amb fulles piloses i flors blanques fragants.
El nom del gènere, Lobularia, deriva del grec amb el significat de tavella petita, referint-se als fruits.

## Algunes espècies

* Lobularia canariensis
* Lobularia libyca
* Lobularia intermedia (syn. L. canariensis subsp. intermedia)
* Lobularia marginata (syn. L. canariensis subsp. marginata)
* Lobularia maritima

## Cultiu i usos

Lobularia maritima (o Alyssum maritimum) és una planta ornamental molt usada; s'ha naturalitzat a molts llocs de clima temperat.

## Referències

* ↑ RHS A-Z encyclopedia of garden plants. United Kingdom: Dorling Kindersley, 2008, p. 1136. ISBN 1405332964.

## Enllaços externs

* Lobularia canariensis (in Spanish; photo)
* Lobularia lybica (in Spanish; photo)
# Hanshin Tigers

Els Hanshin Tigers (阪神タイガース, Hanshin Taigāsu) són un equip de beisbol japonès que juga a la Lliga Central. El club es va establir el 1935 i l'equip va participar en el primer campionat japonès el 1936 amb el nom d’Ōsaka Tigers. Els Hanshin Tigers pertanyen a la companyia Hanshin Electric Railway i tenen la seu a Kyocera Dome Osaka i Nishinomiya al Koshien Stadium, un estadi conegut per l'ambient que hi regna els dies de partit, especialment durant el clàssic contra els Tokyo Giants.
Una llegenda urbana japonesa, comunament coneguda com la maledicció del coronel, afirma que l'equip de beisbol dels Hanshin Tigers no podria guanyar mai més perquè durant una celebració el 1985, els aficionats van llançar una estàtua del coronel Sanders (fundador del restaurant de menjar ràpid de la marca KFC) en un canal local, llançant així una maledicció sobre els membres de l'equip.
* Estadi Koshien
* Ranquing dels darrers anys

## Història

Els Hanshin Tigers, el segon dels clubs professionals més antics del Japó, es van fundar el 10 de desembre de 1935, i l'equip es va formar el 1936. L'equip es va anomenar primer Tigres d'Ōsaka. El 1940, enmig del sentiment anti-estranger i la prohibició del govern Tojo dels sobrenoms anglesos, els Tigers van canviar el nom per simplement Hanshin. El 1947, l'equip va tornar a ser Ōsaka Tigers després que la JPBL demanés sobrenoms anglesos. El nom de l'equip actual es va assumir el 1961, a causa de l'equip que jugava al suburbi de Nishinomiya, que no es troba a la prefectura d'Osaka.
Els Tigers van guanyar quatre títols abans de l'establiment del sistema de dues lligues el 1950. Des que la lliga es va dividir en la Lliga Central i la Lliga del Pacífic, els Tigers han guanyat el banderín de la Lliga Central sis vegades (1962, 1964, 1985, 2003, 2005, 2023) i la Sèrie del Japó dues vegades (1985, 2023).
Quan la temporada 2004 de la Major League Baseball va començar al Japó, els Tigers van jugar un partit d'exhibició contra els New York Yankees al Tokyo Dome el 29 de març. Els Tigers van guanyar 11–7.
Des del 2005, 2006, 2007 i 2009, més de tres milions de persones van assistir als jocs organitzats pels Tigers. Els Tigers van ser l'únic dels 12 equips de beisbol professional de Nippon que va aconseguir això.
El 31 de gener de 2007, els Tigers van presentar els uniformes per a la temporada 2007. Per als uniformes de casa es va tornar a utilitzar el groc, un dels colors de l'equip.
El camp de casa, l'estadi Koshien, és utilitzat per equips de beisbol de secundària de tot el Japó per jugar als tornejos del campionat nacional a la primavera i l'estiu. El torneig d'estiu té lloc a la meitat de la temporada dels Tigers, obligant els Tigers a fer un viatge per carretera i jugar els seus partits a casa al Kyocera Dome Osaka. Els fans l'anomenen El camí de la mort.
Els jugadors famosos de la història dels Hanshin Tigers són Fumio Fujimura, Masaru Kageura, Minoru Murayama, Yutaka Enatsu, Masayuki Kakefu, Randy Bass, Taira Fujita i molts altres.

## Referències

* ↑ «Tigers History». Hanshin Tigers. Arxivat de l'original el December 5, 2019. [Consulta: December 5, 2019].
# Hansi (desambiguació)

«Hansi» té aquests significats:
* Jean-Jacques Waltz, oncle Hansi o Hansi (Joanet), artista alsacià.
* Hansi (Haryana), ciutat de l'estat d'Haryana (Índia).
# Hardwick (Vermont)

Hardwick és una població dels Estats Units a l'estat de Vermont. Segons el cens del 2000 tenia 3.174 habitants.

## Demografia

Segons el cens del 2000, Hardwick tenia 3.174 habitants, 1.216 habitatges, i 854 famílies. La densitat de població era de 31,8 habitants per km².
Dels 1.216 habitatges en un 37,8% hi vivien nens de menys de 18 anys, en un 52,1% hi vivien parelles casades, en un 13,7% dones solteres, i en un 29,7% no eren unitats familiars. En el 22,5% dels habitatges hi vivien persones soles el 9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,06.
Per edats la població es repartia de la següent manera: un 29,5% tenia menys de 18 anys, un 7% entre 18 i 24, un 28,9% entre 25 i 44, un 22,7% de 45 a 60 i un 11,9% 65 anys o més.
L'edat mediana era de 36 anys. Per cada 100 dones de 18 o més anys hi havia 89,3 homes.
La renda mediana per habitatge era de 33.636 $ i la renda mediana per família de 39.278 $. Els homes tenien una renda mediana de 27.188 $ mentre que les dones 21.732 $. La renda per capita de la població era de 14.813 $. Entorn del 10,5% de les famílies i el 14% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hardwick». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Hardwick». American Fact Finder. Oficina del Cens dels Estats Units, 12-01-2010.
# Hardtop

El hardtop (en anglès, literalment: "sostre rígid") era originalment un tipus de carrosseria d'automòbil en la qual el sostre es podia llevar. A diferència d'altres descapotables, aquests models tenen un sostre completament rígid, i no es pot emmagatzemar al maleter.
D'aquests hardtop convertibles n'hi ha dues varietats: els Detachable Hardtop (descapotables), i els Retractable Hardtop Roofs (retràctils).
Sorgeixen a més els cupès i sedans sense barres verticals (pillarless hardtop), automòbils que s'assemblen a un descapotable perquè no tenen pilars "b", o laterals centrals, per la qual cosa el sostre descansa en els del parabrisa i en part de la carrosseria posterior. Això es nota fàcilment en obrir les portes amb les finestretes a baix, que no tenen un "marc" que envolta el vidre quan és a dalt, sinó que els vidres tanquen directament al sostre.
A mitjans dels anys 70, ateses les noves regulacions de seguretat per a automòbils als Estats Units, es va fer molt difícil de fer automòbils tipus hardtop, de manera que van deixar de construir-se en aquest país, quedant només alguns models de BMW, Mercedes-Benz, Toyota i Nissan com a representants d'aquest tipus de vehicles.
# Hie-li

Hie-li fou kan dels turcs orientals del 619 (o 620), en què va succeir a Che-pi, fins al 630 en què fou enderrocat.
El 624 va fer una expedició contra la capital de la dinastia Tang, Txangngan; el príncep i gran general Tang, Li Che Min, va atacar als turcs a Pi-Txeu, al King-ho, i els va aconseguir intimidar, i els turcs es van retirar sense lluitar; a la nit en mig d'una gran pluja, els va atacar per sorpresa. Hie-li va demanar la pau per evitar l'extermini i es va poder retirar a Mongòlia amb els seus. El 626 Li Che Min va arribar al tron de la Xina amb el nom de T'ai-tsong. Aquest mateix any Hie-li va tornar a atacar Txangngan amb 100000 homes (23 de setembre del 626). Hie-li va reclamar tribut a T'ai-tsong però aquest (que no disposava de gaires soldats) li va retreure el trencament de la treva i finalment es va fer la pau. T'ai-tsong no va trigar a moure's i va incitar la revolta de les tribus dels tolös o töläch (uigurs) del Tarbagatai (627), i els sir tarduch de Kobdo (628). El 628 un cap turc de nom T'ou-li (T'ou-li II) es va aixecar amb suport xinès. El 630 un exèrcit Tang, dirigit pel general Li Tsing i par Li Che-tsi, va entrar al kanat, va sorprendre el campament de Hie-li, i van dispersar a les hordes. Hie-li fou fet presoner i el seu kanat annexionat a la Xina.
# Homaloptera ripleyi

Homaloptera ripleyi és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 5,1 cm de longitud total.

## Distribució geogràfica

Es troba al nord de Sumatra (Indonèsia).

## Referències

* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo 1993. Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. Fishes of the World (en anglès). 3a edició. John Wiley and Sons, 1994. ISBN 978-0471547136.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.